อ่าวไทยคลื่นลมแรง ภาคใต้ฝนตกหลายพื้นที่ เฝ้าระวังจุดเสี่ยงน้ำท่วม-ดินถล่ม
ภาพเหตุสไลด์ลงมาด้านล่าง บนถนนสายลานสกา – ร่อนพิบูลย์,ภาคใต้ฝนตกหลายพื้นที่ ขณะที่ทะเลอ่าวไทยคลื่นลมแรง ที่สุราษฎร์ เฝ้าระวังจุดเสี่ยงน้ำท่วม-ดินถล่ม ตลอด 24 ชม. เรือเล็กงดออกจากฝั่ง ส่วนที่เมืองคอน ดินภูเขาสไลด์ขวางถนน เร่งเคลียร์เส้นทาง ,ที่ จังหวัดสุราษฎร์ธานี ได้รับอิทธิพลหย่อมความกดอากาศต่ำกำลังแรงบริเวณจีนใต้เคลื่อนตัวมาปกคลุมอ่าวไทยและภาคใต้ประกอบกับลมมรสุมตะวันออกเฉียงเหนือค่อนข้างแรง ทำให้ท้องฟ้ามืดครึ้ม มีฝนตกลงมาในพื้นที่,นายธนกร ตระบันพฤกษ์ หัวหน้าสำนักงานป้องกันและบรรเทาสาธารณภัย จ.สุราษฎร์ธานี กล่าวว่า หลังจากที่กรมอุตุนิยมวิทยาได้ประกาศแจ้งเตือนภาคใต้ ทางจังหวัดสุราษฎร์ธานีได้มีคำสั่ง เพื่อเตรียมความพร้อมในการป้องกัน และแก้ไขปัญหาอุทกภัย วาตภัย ดินถล่มและคลื่นลมแรง ตั้งแต่วันที่ 22-25 ธ.ค. นี้ ทางจังหวัดได้ตั้งศูนย์อำนวยการเฉพาะกิจขึ้น และประชาสัมพันธ์ให้ประชาชนในพื้นที่โดยเฉพาะพื้นที่ลุ่ม เฝ้าระวังเตรียมความพร้อม พร้อมทั้งจัดเจ้าหน้าที่มิสเตอร์เตือนภัย เฝ้าระวังเตรียมสถานการณ์ ตลอด 24 ชม.เพื่อเข้าช่วยเหลือประชาชนได้ทันท่วงที,ในส่วนเรือประมง เรือโดยสาร และเรือเฟอรี่ให้พาจารณาการเดินเรือจากสภาพอากาศ และคลื่นลม ส่วนเรือเล็กควรงดออกจากฝั่งในระยะนี้,ขณะที่ จังหวัดนครศรีธรรมราช หลังเกิดฝนตกกระจายในหลายพื้นที่ ส่วนใหญ่จะตกหนักในแถบที่ราบสูงของจังหวัด ส่วนด้านฝั่งอ่าวไทย มีฝนตกแต่ตกไม่หนัก คลื่นในทะเลมีกำลังแรงขึ้นกว่าเดิม แต่ยังไม่แรงมากเหมือนช่วงก่อน,ทั้งนี้ จากการที่ฝนตก ส่งผลให้บริเวณบ้านเขาช้างสี ต.ลานสกา อ.ลานสกา จ.นครศรีธรรมราช ซึ่งเป็นเขตรอยต่อระหว่างอำเภอลานสกา กับอำเภอร่อนพิบูลย์ ดินภูเขาของภูเขาช้างสี หนึ่งในภูเขาเทือกเขาหลวงนครศรีธรรมราช ได้สไลด์ลงมาด้านล่าง บนถนนสายลานสกา – ร่อนพิบูลย์ ส่งผลให้การรถสามารถสัญจรไปมาได้เพียงช่องทางเดียว,อย่างไรก็ตาม เมื่อเช้าที่ผ่านมา ทางเจ้าหน้าที่ของแขวงทางหลวงนครศรีธรรมราชที่ 1 ได้นำป้ายมาติดตั้งแจ้งเตือนผู้ใช้รถ และวางกรวยให้รถที่จะผ่านได้ระมัดระวังและสังเกตเห็น เพื่อป้องกันอุบัติเหตุที่อาจจะเกิดขึ้น เนื่องจากเป็นพื้นที่สูงชัน ถนนมีทางโค้งมาก,นายชัพวิทย์ ไตรแพทย์ รอง ผอ.แขวงทางหลวงนครศรีธรรมราชที่ 1 กล่าวว่า ได้สั่งการให้เจ้าหน้าที่ คนงาน เร่งเข้าเคลียร์พื้นที่ เพื่อให้รถยนต์สามารถเดินทางผ่านจุดดินสไลด์ได้ทั้งสองช่องทางจราจรโดยเร็วที่สุด อย่างไรก็ตาม การเคลียร์พื้นที่ต้องทำอย่างระมัดระวังมากเป็นพิเศษ เนื่องจากการตรวจสอบพบว่า ดินด้านบนของภูเขาเริ่มปริเพิ่มขึ้น ซึ่งอาจทำให้ดินพังและสไลด์ลงมาเพิ่ม,ส่วน ศูนย์เตือนภัยพิบัติแห่งชาติสรุปสถานการณ์ภาวะภัยพิบัติ ประจำวันที่ 23 ธ.ค.2558 ว่า ยังคงมีคลื่นลมแรงบริเวณชายฝั่ง และฝนตกหนักซึ่งอาจส่งผลให้เกิดน้ำท่วมฉับพลัน น้ำป่าไหลหลาก ในพื้นที่ภาคใต้ บริเวณ จังหวัดประจวบคีรีขันธ์ จังหวัดชุมพร จังหวัดนครศรีธรรมราช จังหวัดสุราษฎร์ธานี จังหวัดพัทลุง จังหวัดสงขลา จังหวัดปัตตานีจังหวัดยะลา จังหวัดนราธิวาส และจังหวัดระนอง พื้นที่เชิงเขาและลาดชันเป็นพื้นที่เสี่ยงภัยน้ำหลาก ขอให้ประชาชนในพื้นที่เสี่ยงภัยดังกล่าว โปรดระมัดระวัง อนึ่ง เนื่องจากลักษณะอากาศในพื้นที่อยู่ในช่วงของการแปรปรวน ศภช. จะเฝ้าระวังผลกระทบที่อาจเกิดขึ้นเพื่อแจ้งให้ทราบเป็นระยะๆ ต่อไป.
ภาคใต้ฝนตกหลายพื้นที่ ขณะที่ทะเลอ่าวไทยคลื่นลมแรง ที่สุราษฎร์ เฝ้าระวังจุดเสี่ยงน้ำท่วม-ดินถล่ม ตลอด 24 ชม. เรือเล็กงดออกจากฝั่ง ส่วนที่เมืองคอน ดินภูเขาสไลด์ขวางถนน เร่งเคลียร์เส้นทาง 
ฝนตก,ภาคใต้,สุราษฎร์ธานี,คลื่นลมแรง,ทะเล,อ่าวไทย,ดินถล่ม,น้ำท่วม,พื้นที่เสี่ยง,เตรียมความพร้อม,เรือประมง,มิสเตอร์เตือนภัย,อุตุนิยมวิทยา,ข่าว,ข่าวทั่วไทย,ข่าวภูมิภาค,ไทยรัฐออนไลน์,ดินสไลด์,นครศรีธรรมราช,ดินโคลนถล่ม,ปิดเส้นทางจราจร,การจราจร,เส้นทางขาด,ทางขาด,ถนนขาด